Document ID: /roh_data/filtered/fineweb-2-filterrobots_roh.jsonl.gz/59947

Marco Chiudinelli ha pers suenter ch'el ha manà a l'entschatta cun 2 sets, cunter il Franzos Lucas Pouille. Bun duas uras ha il veteran mussà ina buna prestaziun cunter ses adversari. Suenter sis onns era el puspè vegnì en la segunda runda dad in grond turnier da Grand-Slam. En il terz set però ha il Franzos pudì volver il gieu ed ha dumagnà da far il set.
Chiudinelli ha gudagnà en tut quatter gieu, uschia ch'el vegn da nov en la tabella da l'ATP sin in plaz enturn 130. Per cuntanscher sia finamira da puspè vegnir en ils meglier 100 enfin la fin da l'onn, fissan anc dapli puncts en l'US Open stads da grond avantatg. .
RR novitads 06:00